wickkiey/tamil-wikipedia-markdown huggingface dataset:
# வண்ணான்குளம்



<templatestyles src="Module:Infobox/styles.css"></templatestyles>  
**வண்ணான்குளம்** என்பது இலங்கையில் வட மாகாணத்தின் மன்னார் மாவட்டத்தில் அமைந்துள்ள ஒரு கிராமம் ஆகும். இது மாந்தை மேற்கு பிரதேச செயலாளர் பிரிவில் அமைந்துள்ளது. இது மன்னார் நகருக்குத் தென்கிழக்கே சுமார் 20 கிலோமீட்டர் தூரத்தில், கருங்கண்டல் கிராமத்திற்குக் கிழக்கே அமைந்துள்ளது.
# சதுர கலப்பத்தி



**சதுர கலப்பத்தி** ஓர் இலங்கை அரசியல்வாதி ஆவார். ஐக்கிய மக்கள் சக்தி கட்சியின் உறுப்பினரான இவர், 2024 இலங்கை நாடாளுமன்றத் தேர்தலில் மாத்தறை மாவட்டத்தில் போட்டியிட்டு நாடாளுமன்றத்திற்குத் தேர்ந்தெடுக்கப்பட்டார். இவர் முன்னாள் மாகாண சபை உறுப்பினர் ஆவார்.  

## தேர்தல் வரலாறு
**சதுர கலப்பத்தியின் தேர்தல் வரலாறு**

| 2024 நாடாளுமன்றம் | மாத்தறை மாவட்டம் | ஐக்கிய மக்கள் சக்தி | } |
| --- | --- | --- | --- |
# ஜம்மு காஷ்மீரில் உள்ள சுற்றுலா மற்றும் ஆன்மிகத் தலங்களின் பட்டியல்

ஜம்மு காஷ்மீரில் இந்து, இசுலாமிய ஆன்மிகத் தலங்களும், இயற்கையான சுற்றுலாத் தலங்களும் கொண்டது. அவை பின்வருமறு:  
## ஆன்மீகத் தலங்கள்
1. அமர்நாத் கோயில்
1. வைஷ்ணவ தேவி கோயில்
1. சங்கராச்சாரியார் கோயில்
1. ரகுநாத் கோயில்
1. சிவகோரி
1. மிச்சைல் மாதா
1. கீர் பவானி கோவில்
1. ஹசரத்பல் தர்கா

## சுற்றுலாத் தலங்கள்
1. சிறிநகர்
1. தால் ஏரி
1. சாலிமர் தோட்டம்
1. நிசாத் தோட்டம்
1. குல்மார்க்
1. குல்மார்க் கோண்டோலா
1. சோன்மார்க்
1. பகல்காம்
1. பைசரண் பள்ளத்தாக்கு
1. பத்னிடாப்
1. வெரிநாக்
1. செனாப் பாலம்
# தேசிய நெடுஞ்சாலை 530ஆ (இந்தியா)



**தேசிய நெடுஞ்சாலை 530ஆ (இந்தியா)**, பொதுவாக **தே. நெ. 530ஆ** எனக் குறிப்பிடப்படுகிறது. இது இந்தியாவின் தேசிய நெடுஞ்சாலை ஆகும். இது தேசிய நெடுஞ்சாலை 30-இன் கிளைச்சாலை ஆகும். தேசிய நெடுஞ்சாலை 530ஆ இந்தியாவின் உத்தரப் பிரதேச மாநிலத்தில் முழுமையாகச் செல்கிறது. இந்த நெடுஞ்சாலை 06 மார்ச் 2018 அன்று அறிவிக்கப்பட்டது. இதற்கு முன்பு, இது உ. பி. மாநில நெடுஞ்சாலை 33-இன் ஒரு பகுதியாக இருந்தது.  

## வழித்தடம்
தேசிய நெடுஞ்சாலை 530ஆ உத்தரப் பிரதேச மாநிலத்தில் பரேலி, பதாவுன், காஸ்கஞ்ச், ஹாத்ரஸ், மதுரா ஆகிய இடங்களை இணைக்கிறது.  

## சந்திப்புகள்
: பரேலி அருகே முனையம்  
: , சிக்கந்திர ராவ்  
: ஹத்ராஸில்.  
: ராயா அருகே யமுனா விரைவுச்சாலை.  
: மதுராவில் உள்ள முனையம்
# இரவிபுதூர்



**இரவிபுதூர்** என்பது இந்தியா தமிழ்நாடு மாநிலத்தின் கன்னியாகுமரி மாவட்டத்திலுள்ள ஒரு புறநகர்ப் பகுதியாகும்.  
## அமைவிடம்
கடல் மட்டத்திலிருந்து சுமார் 45.22 மீ. உயரத்தில், என்ற புவியியல் ஆள்கூறுகள் கொண்டு இரவிபுதூர் அமையப் பெற்றுள்ளது.  

## மக்கள்தொகை பரம்பல்
2011 இந்திய மக்கள் தொகைக் கணக்கெடுப்பு அடிப்படையில் இரவிபுதூர் ஊரின் மொத்த மக்கள்தொகை 2,604 பேர் ஆகும். இதில் 1,314 பேர் ஆண்கள் மற்றும் 1,290 பேர் பெண்கள் ஆவர்.  
## சமயம்
### இந்துக் கோயில்
நவநீத கிருஷ்ணசுவாமி கோயில் என்ற பெருமாள் கோயில் ஒன்று இரவிபுதூர் பகுதியில் அமைந்துள்ளது. இக்கோயிலானது, தமிழ்நாடு அரசின் இந்து சமய அறநிலையத் துறை கட்டுப்பாட்டின் பராமரிப்பில் இயங்குகிறது.  
## அரசியல்
இரவிபுதூர் பகுதியானது, கன்னியாகுமரி (சட்டமன்றத் தொகுதி) வரம்புக்கு உட்பட்டதாகும். மேலும் இப்பகுதி, கன்னியாகுமரி மக்களவைத் தொகுதி சார்ந்தது.
# லாக்கோஃபிலஸ் ஃப்ளெக்ஸுவோசஸ்



Laccophilus flexuosus என்பது Dytiscidae குடும்பத்தைச் சேர்ந்த ஒரு நீர்நிலைச் சிறுத்து பூச்சி இனமாகும். இது முக்கியமாக அதன் வாழ்விடமான குறுக்கே நீரில் இருக்கும் சிறிய உயிரினங்களைப் பரிமாறி வாழ்கிறது.  

### இதன் உணவுகள்:

- குளவியின் லார்வாக்கள்
- சிறிய நண்டுகள் (crustaceans)
- மற்ற நீர்நிலை பூச்சி லார்வாக்கள்

இவை அனைத்தும் மீட்புப் பூச்சிகளின் (predatory beetles) முக்கிய உணவாகக் கருதப்படுகின்றன. Laccophilus flexuosus போன்ற பூச்சிகள் இந்த உயிரினங்களின் மக்கள் தொகையை கட்டுப்படுத்துவதன் மூலம் நீர்நிலைச் சுற்றுச்சூழலின் சீர்தூக்கத்தைத் தக்கவைத்துக்கொள்கின்றன.  

### வாழ்விடம்:
இந்த இனங்கள் அடிக்கடி கீழ்க்கண்ட நாடுகளில் காணப்படும்: இந்தியா, இலங்கை, பங்களாதேஷ், மியான்மார், பாக்கிஸ்தான், கம்போடியா, சீனா, ஜப்பான் மற்றும் மற்ற ஆசிய நாடுகள்.  

இவை பெரும்பாலும்:  

- குளங்கள்
- ஏரிகள்
- மெதுவாக ஓடும் ஆறுகள் போன்ற நீர்நிலைகளில் வாழ்கின்றன.

### உடலமைப்பு:

- இதன் உடல் வடிவம் நீண்ட ஓவல் வடிவமாக இருக்கும்.
- இதன் சராசரி நீளம் சுமார் 4.3 மிமீ ஆகும்.
- இதன் சரளமான உடல் அமைப்பு தண்ணீரில் வேகமாக swim செய்ய உதவுகிறது.

### சுற்றுச்சூழல் பங்கு:
Laccophilus flexuosus போன்ற பூச்சிகள் சுற்றுச்சூழலில் முக்கியப் பங்கு வகிக்கின்றன. இவை நீர்நிலைகளின் உயிரியக்க சமநிலையைப் பாதுகாத்து, உயிரினங்களின் பல்துறைமை (biodiversity) நிலைத்திருக்க உதவுகின்றன.
# குத்தனூர்-I


**குத்தனூர்-I** (*Kuthannur-I*) என்பது இந்தியாவின் கேரள மாநிலத்தின் பாலக்காடு மாவட்டத்தில் உள்ள ஒரு சிற்றூராகும் .  

## மக்கள்வகைப்பாடு
இந்திய மக்கள் தொகைக் கணக்கெடுப்பின்படி, குத்தனூர்-I கிராமத்தின் மொத்த மக்கள் தொகை 16,732 ஆகும். இதில் ஆண்களின் எண்ணிக்கை 8,039 என்றும், பெண்களின் எண்ணிக்கை 8,693 என்றும் உள்ளது.
# ஆர்சுத்திப்பட்டு


**ஆர்சுத்திப்பட்டு** (*Arsuthipattu*) என்பது, தமிழ்நாட்டில் உள்ள தஞ்சாவூர் மாவட்டத்தில் ஒரத்தநாடு வட்டத்தில் இராகவம்பாள்புரம் ஊராட்சியில் இருக்கும் ஒரு கிராமம் ஆகும்.  

## அமைவிடம்
ஆர்சுத்திப்பட்டு, தஞ்சாவூரிலிருந்து கிழக்கே 18 கி.மீ தொலைவிலும், ஒரத்தநாட்டிற்கு வடக்கே 20 கி.மீ தொலைவிலும் உள்ளது. இந்த கிராமத்திற்கு அருகில் சடையார்கோவில் (5 கி.மீ.), சாலியமங்கலம் (4.5 கி.மீ.), அம்மாப்பேட்டை (14 கி.மீ.) ஆகிய ஊர்கள் உள்ளன.  

## மக்கள் தொகை
2011ஆம் ஆண்டு இந்திய மக்கள் தொகை கணக்கெடுப்பின்படி, இக்கிராமம் 1593 மக்கள்தொகையை கொண்டுள்ளது.  

## வாக்காளர்கள்
ஆர்சுத்திப்பட்டில் ஆண் வாக்காளர்கள் 716, பெண் வாக்காளர்கள் 739 என மொத்தம் 1445 வாக்காளர்கள் உள்ளனர்.  

## கல்வி நிலையம்
ஊராட்சி ஒன்றிய தொடக்கப்பள்ளி, அரசு உயர்நிலைப்பள்ளி ஆகிய கல்வி நிலையங்கள் உள்ளன.  

## போக்குவரத்து
இக்கிராமத்திலிருந்து சுமார் 4.5 கி.மீ தொலைவில் சாலியமங்கலத்தில் தொடருந்து போக்குவரத்து வசதி உள்ளது.  

## திருவிழா
தஞ்சை மாவட்டத்தில் இரணிய நாடகங்கள் பிரபலமாக நடைபெறும் ஊர்களில் ஆர்சுத்திப்பட்டு கிராமமும் ஒன்றாகும். இங்கு அமைந்துள்ள நரசிம்மர் கோவில் வழிபாடு சடங்கியலாக இந்நாடகங்கள் மூன்று நாட்கள் நடைபெறுகிறது.
# மணக்குடி



**மணக்குடி** என்பது இந்தியா தமிழ்நாடு மாநிலத்தின் கன்னியாகுமரி மாவட்டத்திலுள்ள ஒரு புறநகர்ப் பகுதியாகும்.  

## அமைவிடம்
கடல் மட்டத்திலிருந்து சுமார் 27.94 மீ. உயரத்தில், என்ற புவியியல் ஆள்கூறுகள் கொண்டு மணக்குடி அமையப் பெற்றுள்ளது.  

## மக்கள்தொகை பரம்பல்
2011 இந்திய மக்கள் தொகைக் கணக்கெடுப்பு அடிப்படையில் மணக்குடி ஊரின் மொத்த மக்கள்தொகை 4,083 பேர் ஆகும். இதில் பேர் 1,926 ஆண்கள் மற்றும் 2,157 பேர் பெண்கள் ஆவர்.  
## சமயம்
### கிறித்தவத் தேவாலயம்
புனித ஆண்ட்ரூசு தேவாலயம் என்ற கிறித்தவத் தேவாலயம் ஒன்று மணக்குடி பகுதியில் கட்டப்பட்டுள்ளது.  
## அரசியல்
மணக்குடி பகுதியானது, நாகர்கோவில் (சட்டமன்றத் தொகுதி) வரம்புக்கு உட்பட்டதாகும். மேலும் இப்பகுதி, கன்னியாகுமரி மக்களவைத் தொகுதி சார்ந்தது.
# தமிழ்நாட்டில் செயல்படும் மத்திய அரசின் கல்வி நிறுவனங்களின் பட்டியல்

தமிழ்நாட்டில் செயல்படும் இந்திய அரசின் கல்வி, பண்பாடு, விருந்தோம்பல் மற்றும் தொழில்நுட்பக் கல்வி நிலையங்களின் பட்டியல் பின்வருமாறு:  
- தமிழ்நாடு மத்தியப் பல்கலைக்கழகம், திருவாரூர்
- இந்திய தொழில்நுட்பக் கழகம் சென்னை
- இந்திய தகவல் தொழில்நுட்ப நிறுவனம் திருச்சி
- இந்தியக் கடல்சார் பல்கலைக்கழகம், சென்னை
- அறிவியல் மற்றும் புத்தாய்வுக் கழகம், சென்னை
- இந்திய தகவல், வடிவமைப்பு மற்றும் உற்பத்தி தொழில்நுட்பக் கழகம் காஞ்சிபுரம்
- இந்திய மேலாண்மைக் கழகம் திருச்சிராப்பள்ளி
- தேசிய தொழில்நுட்பக் கழகம், திருச்சி
- ராஜீவ் காந்தி தேசிய இளைஞர் மேம்பாட்டு நிறுவனம், திருப்பெரும்புதூர்
- இந்தியக் கைத்தறி தொழில் நுட்பக் கழகம், சேலம்
- தேசிய உடையலங்கார தொழில்நுட்பக் கல்லூரி, சென்னை
- இந்திய தகவல், வடிவமைப்பு மற்றும் உற்பத்தி தொழில்நுட்பக் கழகம் காஞ்சிபுரம்
- இந்திய உணவு பதனிடும் தொழில்நுட்பக் கழகம், தஞ்சாவூர்
- மத்திய தோல் ஆராய்ச்சி நிறுவனம், சென்னை
- மத்திய பிளாஸ்டிக் பொறியில் மற்றும் தொழில்நுட்பக் கழகம், சென்னை
- உணவக மேலாண்மை நிறுவனம், சென்னை
- மத்திய உவர்நீர் மீன் வளர்ப்புக் கழகம் சென்னை
- இந்திய உணவு பதனிடும் தொழில்நுட்பக் கழகம், தஞ்சாவூர்
- சர்தார் வல்லபாய் படேல் பன்னாட்டு நெசவு மற்றும் மேலாண்மை பள்ளி, கோயம்புத்தூர்
- மத்திய மின் வேதியியல் ஆய்வு மையம், காரைக்குடி
- கேந்திரியப் பள்ளிகள்
- சைனிக் பள்ளி அமராவதிநகர்
- கலாசேத்திரா, சென்னை
- தென்னிந்திய ஹிந்தி பிராச்சார சபை, சென்னை
# அவுரங்காபாத் மேற்கு சட்டமன்றத் தொகுதி


**அவுரங்காபாத் மேற்கு சட்டமன்றத் தொகுதி** (Aurangabad West Assembly constituency) என்பது இந்தியாவின் மகாராட்டிர மாநிலச் சட்டப்பேரவையில் உள்ள 288 சட்டமன்றத் தொகுதிகளில் ஒன்றாகும். இத்தொகுதியானது அவுரங்காபாத் மாவட்டத்தில் அமைந்துள்ள ஆறு சட்டமன்றத் தொகுதிகளில் ஒன்றாகும். இது 2008 முதல் பட்டியல் சாதியினருக்கு ஒதுக்கப்பட்டுள்ளது இது அவுரங்காபாத் மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.  
## சட்டமன்ற உறுப்பினர்கள்
| ஆண்டு | உறுப்பினர் | கட்சி |
| --- | --- | --- |
| 1967 | ரபிக் சக்காரியா | இந்திய தேசிய காங்கிரசு |
| 1972 |  |  |
| 1978 | அப்துல் அசிம் | இந்திய தேசிய காங்கிரசு |
| 1980 |  |  |
| 1985 | அம்னுல்லா மோதிவாலா | இந்திய தேசிய காங்கிரசு |
| 1990 | சந்திரகாந்த் கைரே | சிவ சேனா |
| 1995 |  |  |
| 1999 | ராசேந்திர தர்தா | இந்திய தேசிய காங்கிரசு |
| 2004 |  |  |
| 2009 | சஞ்சய் பாண்டுரங் சிர்சத் | சிவ சேனா |
| 2014 |  |  |
| 2019 |  |  |
| 2024 |  |  |

## தேர்தல் முடிவுகள்
### 2024
# காசர்கோடு கடற்கரை


**காசர்கோடு கடற்கரை** (*Kasarkod*) என்பது இந்தியாவின் தெற்கு மாநிலமான கருநாடகாவில் உள்ள ஒரு கிராமத்தில் உள்ள கடற்கரை ஆகும். இது கருநாடகாவின் வட கன்னட மாவட்டத்தின் ஹொனாவரா வட்டத்தில் அமைந்துள்ளது.  

## மக்கள்தொகை
2001ஆம் ஆண்டு இந்திய மக்கள்தொகை கணக்கெடுப்பின்படி, காசர்கோடு மக்கள் தொகை 7604 ஆகும். இதில் 3801 ஆண்கள், 3803 பெண்கள் இருந்தனர்.  

## கடற்கரை
காசர்கோட்டில் அமைந்துள்ள கடற்கரைக்கு நீலக் கொடி சான்றிதழும், படுபித்ரி கருநாடகாவுக்கு நீலக் கொடி சான்றிதழும் கிடைத்தது. வட கன்னடத்தின் அதிகாரப்பூர்வ இணையதளத்தில் குறிப்பிடப்பட்டுள்ளபடி கடற்கரையின் அதிகாரப்பூர்வப் பெயர் "தாரேசுவர் கடற்கரை". மாவட்டம்
# வேலப்பாடி



**வேலப்பாடி** என்பது இந்தியா தமிழ்நாடு மாநிலத்தின் வேலூர் மாவட்டத்திலுள்ள ஒரு நகரப் பகுதியாகும். வேல மரங்கள் நிறைந்த பகுதியாய் இருந்த காரணத்தால் இப்பெயரால் அழைக்கப்படுகிறது.  
## அமைவிடம்
கடல் மட்டத்திலிருந்து சுமார் 252.51 மீ. உயரத்தில், என்ற புவியியல் ஆள்கூறுகள் கொண்டு வேலப்பாடி அமையப் பெற்றுள்ளது.  

## சமயம்
### இந்துக் கோயில்
வரதராஜ பெருமாள் கோயில் என்ற பெருமாள் கோயில் ஒன்று வேலப்பாடி பகுதியில் அமைந்துள்ளது. மேலும் தர்மராஜர் மற்றும் திரௌபதியம்மன் கோயில் என்ற இந்துக் கோயில் ஒன்றும் இங்குள்ளது. இக்கோயில்களானது, தமிழ்நாடு அரசின் இந்து சமய அறநிலையத் துறை கட்டுப்பாட்டின் பராமரிப்பில் இயங்குகின்றன.  
## திருவிழா
ஆண்டுதோறும் இப்பகுதியில் மயானக் கொள்ளை என்ற திருவிழா கொண்டாடப்படுகிறது.  
## அரசியல்
வேலப்பாடி பகுதியானது, வேலூர் (சட்டமன்றத் தொகுதி) வரம்புக்கு உட்பட்டதாகும். மேலும் இப்பகுதி, வேலூர் மக்களவைத் தொகுதி சார்ந்தது.
# சஞ்சய் பாண்டுரங் சிர்சத்



**சஞ்சய் பாண்டுரங் சிர்சத்** (*Sanjay Pandurang Shirsat*) என்பவர் ஓர் இந்திய அரசியல்வாதியும் நான்காம் முறையாகத் தேர்ந்தெடுக்கப்பட்ட மகாராட்டிர சட்டமன்ற உறுப்பினரும் ஆவார். இவர் மகாராட்டிர சட்டமன்றத்தில் அவுரங்காபாத் மேற்கு சட்டமன்ற உறுப்பினராகத் சிவ சேனா கட்சியின் உறுப்பினராக பணியாற்றுகிறார். 2009, 2014, 2019 மற்றும் 2024ஆம் ஆண்டுகளில் தொடர்ச்சியாக நான்கு முறை நடைபெற்ற மகாராட்டிர சட்டசபைத் தேர்தலில் போட்டியிட்டு உறுப்பினராகத் தேர்ந்தெடுக்கப்பட்டார்.  

சஞ்சய் சிர்சத் பௌத்த சமூகத்தைச் சேர்ந்தவர். இவர் மகர் எனும் பட்டியல் இனக் குழுவினைச் சார்ந்தவர்.  

## வகித்தப் பதவிகள்

- 2009: மகாராட்டிர சட்டப்பேரவை உறுப்பினர் (1வது பதவிக்காலம்)
- 2014: மகாராட்டிரா சட்டப்பேரவை மீண்டும் தேர்ந்தெடுக்கப்பட்டார் (2வது முறை)
- 2019: மகாராட்டிரா சட்டப்பேரவை மீண்டும் தேர்ந்தெடுக்கப்பட்டார் (3வது முறையாக)
- 2024: மகாராட்டிரா சட்டப்பேரவை மீண்டும் தேர்ந்தெடுக்கப்பட்டார் (4வது முறையாக)
- 15 திசம்பர் 2024: சமூக நீதி அமைச்சர்
# சேகான் தாலுகா

**சேகான் தாலுகா** அல்லது **செகாவ்ன் தாலுகா**, இந்தியாவின் மகாராட்டிரம் மாநிலத்தின் புல்தானா மாவட்டத்தின் 13 வருவாய் வட்டங்களில் ஒன்றாகும். இதன் தலைமையிடம் **சேகான்** எனும் நகரம் ஆகும். இத்தாலுகா 73 கிராமங்களைக் கொண்டது. இத்தாலுகா புல்டாணா மக்களவைத் தொகுதியில் உள்ளது.  
## மக்கள் தொகை பரம்பல்
2011ஆம் ஆண்டின் கணக்கெடுப்பின்படி, 524.68 சதுர கிலோ மீட்டர் பரப்பளவு கொண்ட சேகான் தாலுகாவின் மக்கள் தொகை 1,56,116 ஆகும். அதில் ஆண்கள் 80676 மற்றும் 75,440 பெண்கள் உள்ளனர். 0-6 வயதிற்குட்ட குழந்தைகள் 18,901 (12.11%) ஆக உள்ளனர். பாலின விகிதம் 1000 ஆண்களுக்கு, 935 பெண்கள் வீதம் உள்ளனர்.  
இதன் சராசரி எழுத்தறிவு 77.55% ஆகும். 61.78% மக்கள் நகர்புறங்களிலும்: 38.22% மக்கள் கிராமப்புறங்களிலும் வாழ்கின்றனர்.  

இதன் மக்கள் தொகையில் பட்டியல் சாதியினரும் பட்டியல் பழங்குடியினரும் முறையே 19.95% மற்றும் 2.54% ஆக உள்ளனர். இதன் மக்கள் தொகையில் இந்து சமயத்தினர் 1,08,698 (69.63%), பௌத்தர்கள் 26,241 (16.81%), இசுலாமியர்காள் 20,419 (13.08%) மற்றும் பிற சமயத்தினர் 0.27% ஆக உள்ளனர்.  
## தலைமுடி உதிரும் பிரச்சனை
அண்மைக் காலத்தில் சேகான் தாலுகாவில் உள்ள பாண்ட்கான், கல்வாட், கதோரா ஆகிய கிராமங்களில் முடி கொட்டும் பிரச்னை அதிகரித்து, மக்களிடையே ஒருவித அச்சம் பரவியுள்ளது.
# கைவிலங்கு



**கைவிலங்கு** (handcuffs) என்பது ஒரு நபரின் மணிக்கட்டுகளை இயக்காதவகையில் வடிவமைக்கப்பட்டக் கட்டுப்பாட்டுச் சாதனமாகும். இவை இரண்டு பகுதிகளைக் கொண்டிருக்கின்றன, இவை ஒரு சங்கிலி, ஒரு கீல் அல்லது கடினமான பட்டை மூலம் இணைக்கப்பட்டுள்ளன. ஒவ்வொரு சுற்றுப்பட்டையிலும் ஒரு நழுவுதிருகி உள்ளது, இது ஒரு நபரின் மணிக்கட்டைச் சுற்றி மூடியவுடன் திறக்கப்படுவதைத் தடுக்கிறது. சாவி இல்லாமலோ கைவிலங்குகளை அகற்றுவதற்கான நிபுணத்துவமில்லாமலோ கைவிலங்குகளை அகற்ற இயலாது, மேலும் கைவிலங்கிடப்பட்ட நபர் ஒரு சில அங்குலங்களுக்கு மேல் தங்களது மணிக்கட்டை நகர்த்த முடியாது, இதனால் பல பணிகளைக் கடினமாக அல்லது சாத்தியமற்றதாக ஆக்குகிறது.  

சந்தேகத்திற்குரிய குற்றவாளிகள் காவல்துறையின் காவலில் இருந்து தப்பிப்பதைத் தடுக்க உலகெங்கிலும் உள்ள சட்ட அமலாக்க முகமையால் கைவிலங்குகள் பரவலாகப் பயன்படுத்தப்படுகின்றன.  

## பாணிகள்

### உலோகக் கைவிலங்குகள்

சமகால உலோகக் கைவிலங்குகளில் மூன்று முக்கிய வகைகள் உள்ளன: சங்கிலி (ஒரு குறுகியச் சங்கிலியால் ஒன்றாகப் பிடிக்கப்படுகிற கைவிலங்குகள்), கீல் (கீல் கட்டப்பட்ட கைவிலங்குகள் சங்கிலி சுற்றுப்பட்டையை விட குறைவான இயக்கத்தை அனுமதிப்பதால், இவை பரவலாக மிகவும் பாதுகாப்பானதாகக் கருதப்படுகின்றன), திடமானப் பட்டைக் கைவிலங்குகள். *இயாத்து இசுபீட்கப்ஸ்* என்பது ஐக்கிய இராச்சியத்தில் உள்ள பெரும்பாலான காவல்துறைப் படைகளால் பயன்படுத்தப்படும் கடினமான கைவிலங்குகள் ஆகும்.  

1933 ஆம் ஆண்டில் ராயல் கனடியன் மவுண்டட் காவல் அதிகாரிகளின் துப்பாக்கி போன்ற பொருளை குற்றவாளிகள் கைப்பற்றுவதைத் தடுக்க "*மிட்டன் ஹேண்ட்கஃப்ஸ்*" என்ற வகையைப் பயன்படுத்தியது. சட்ட அமலாக்கத்தில் சிலரால் பயன்படுத்தப்பட்டாலும் இது பிரபலமாகவில்லை.
# 2025 கலிபோர்னியா காட்டுத்தீ


**2025 கலிபோர்னியா காட்டுத்தீ** (*2025 California wildfire season*), ஐக்கிய அமெரிக்காவின் கலிபோர்னியா மாகாணத்தின் தெற்கு கலிபோர்னியாவின் லாஸ் ஏஞ்சலஸ் கவுண்டி சுற்றியுள்ள மலைக்காடுகளில் தொடர்ந்து கட்டுக்கடங்காமல், 35,999 ஏக்கர் பரப்பளவில் 98 இடங்களில் பரவிக் கொண்டிருக்கும் தீயைக் குறிக்கிறது. காட்டுதீயால் இதுவரை 11 பேர் கொல்லப்பட்டனர் மற்றும் 22க்கும் மேற்பட்டவர்கள் காயமடைந்தனர். 10 ஆயிரம் வணிக கட்டடங்களும், 30 ஆயிரம் குடியிருப்புகளும் தீயில் கருகின. காட்டுத் தீ பரவும் பகுதிகளில் இருந்து சுமார் 2 இலட்சம் மக்கள் வெளியேற உத்தரவிடப்பட்டது. காட்டுத்தீயை அணைக்க 6 தீயணைப்பு படைக்குழுவினர் கடுமையாக போராடி வருகின்றனர்.அமெரிக்க அதிபர் ஜோ பைடன் இத்துயர நிகழ்வை பேரிடராக அறிவித்துள்ளார்.இத்தீயால் ரூபாய் 13 இலட்சம் கோடி மதிப்பிலான சொத்துக்களுக்கு இழப்பு ஏற்பட்டுள்ளது.  

## சுருக்கம்
தெற்கு கலிபோர்னியாவில் 7 சனவரி 2025 அன்று எரியத் துவங்கிய காட்டுத்தீ, தற்போது ஈட்டன், அல்டாடெனா, பாலிசேட்ஸ் மற்றும் லாஸ் ஏஞ்சலஸ் கவுண்டியை சுற்றி வளைத்து எரிகிறது.பாலிசேட்ஸ் பகுதியில் 22,600 ஏக்கர் பகுதி எரிந்த நிலையில், 11 சதவீதம் மட்டுமே அணைக்கப்பட்டு உள்ளது. ஈட்டன் மற்றும் அல்டெண்டா பகுதிகளில் 14 ஆயிரம் ஏக்கர் நிலம் எரிந்தது. 15 சதவீதம் பகுதிகளில் மட்டுமே தீ அணைக்கப்பட்டது. ஹாலிவுட் மலைப் பகுதியில் உள்ள வீடுகள், பள்ளிகள் மற்றும் வணிக கட்டடங்கள் உட்பட 5,300 கட்டடங்கள் அழிந்தன.  

## காரணம்
மழையில்லாமல் வறண்ட வானிலை காரணமாக, வறண்ட புதர் மண்டிய நிலப்பரப்பு மற்றும் மலைப்பகுதியில் இருந்து கடலை நோக்கி வீசும் கடுமையான காற்று ஆகியவை தீப்பிடிக்க காரணமாக கூறப்பட்டது. லாஸ் ஏஞ்சலிசில் ஏற்பட்ட காட்டுத்தீக்கு பலத்த காற்று மற்றும் வறண்ட வானிலையே காரணம் என உள்ளூர் அதிகாரிகள் சுட்டிக்காட்டியுனர். மேலும் இப்பகுதியில் ஏற்படும் 95 சதவீதம் காட்டுத்தீ மனிதர்களால் ஏற்படுகிறது என்றும் தற்போதைய தீ எவ்வாறு ஏற்பட்டது என்பது அறியப்படவில்லை.
# செண்டூர்



**செண்டூர்** என்பது இந்தியா தமிழ்நாடு மாநிலத்தின் விழுப்புரம் மாவட்டத்திலுள்ள ஒரு புறநகர்ப் பகுதியாகும்.  
## அமைவிடம்
கடல் மட்டத்திலிருந்து சுமார் 83.66 மீ. உயரத்தில், என்ற புவியியல் ஆள்கூறுகள் கொண்டு செண்டூர் அமையப் பெற்றுள்ளது.  

## மக்கள்தொகை பரம்பல்
2011 இந்திய மக்கள் தொகைக் கணக்கெடுப்பு அடிப்படையில், செண்டூர் ஊரின் மொத்த மக்கள்தொகை 2,885 பேர் ஆகும். இதில் 1,454 பேர் ஆண்கள் மற்றும் 1,431 பேர் பெண்கள் ஆவர்.  
## சமயம்
### இந்துக் கோயில்
வரதராஜ பெருமாள் கோயில் என்ற பெருமாள் கோயில் ஒன்று செண்டூர் பகுதியில் அமைந்துள்ளது.  
## அரசியல்
செண்டூர் பகுதியானது, மயிலம் (சட்டமன்றத் தொகுதி) வரம்புக்கு உட்பட்டதாகும். மேலும் இப்பகுதி, ஆரணி மக்களவைத் தொகுதி சார்ந்தது.
# சோமையம்பாளையம்



**சோமையம்பாளையம்** என்பது இந்தியா தமிழ்நாடு மாநிலத்தின் கோயம்புத்தூர் மாவட்டத்திலுள்ள ஒரு புறநகர்ப் பகுதியாகும்.  

## அமைவிடம்
கடல் மட்டத்திலிருந்து சுமார் 483 மீ. உயரத்தில், என்ற புவியியல் ஆள்கூறுகள் கொண்டு கோயம்புத்தூர் மாவட்டத்தில் சோமையம்பாளையம் அமையப் பெற்றுள்ளது.  

## மக்கள்தொகை பரம்பல்
2011 இந்திய மக்கள் தொகைக் கணக்கெடுப்பு அடிப்படையில், சோமையம்பாளையம் ஊரின் மொத்த மக்கள்தொகை 14,787 பேர் ஆகும். இதில் 7,416 பேர் ஆண்கள் மற்றும் 7,371 பேர் பெண்கள் ஆவர்.  
## அரசியல்
சோமையம்பாளையம் பகுதியானது, கவுண்டம்பாளையம் (சட்டமன்றத் தொகுதி) வரம்புக்கு உட்பட்டதாகும். மேலும் இப்பகுதி, கோயம்புத்தூர் மக்களவைத் தொகுதி சார்ந்தது.
# கணுவாய்



**கணுவாய்** என்பது இந்தியா தமிழ்நாடு மாநிலத்தின் கோயம்புத்தூர் மாவட்டத்திலுள்ள ஒரு புறநகர்ப் பகுதியாகும். வனப்பகுதியை ஒட்டி இவ்வூர் அமைந்துள்ளதால், யானைகள் அவ்வப்போது இவ்வூருக்குள் வந்து செல்கின்றன.  
## அமைவிடம்
கடல் மட்டத்திலிருந்து சுமார் 503.72 மீ. உயரத்தில், என்ற புவியியல் ஆள்கூறுகள் கொண்டு கோயம்புத்தூர் மாவட்டத்தில் கணுவாய் அமையப் பெற்றுள்ளது.  

## சமயம்
### இந்துக் கோயில்
கணுவாய் பகுதியில் பட்டத்தரசி அம்மன் என்ற கிராமக் கோயில் ஒன்று உள்ளது. மேலும், தமிழ்நாடு அரசின் இந்து சமய அறநிலையத் துறை கட்டுப்பாட்டின் பராமரிப்பில் இயங்குகிற கற்குமலை ஈசுவரர் கோயில் என்ற சிவன் கோயில் ஒன்றும் இங்குள்ளது.  
## அரசியல்
கணுவாய் பகுதியானது, கவுண்டம்பாளையம் (சட்டமன்றத் தொகுதி) வரம்புக்கு உட்பட்டதாகும். மேலும் இப்பகுதி, கோயம்புத்தூர் மக்களவைத் தொகுதி சார்ந்தது.
# போத்தனூர் சந்திப்பு தொடருந்து நிலையம்



**போத்தனூர் சந்திப்பு** தொடருந்து நிலையம் (நிலையக் குறியீடு: PTJ), கோயம்புத்தூர் போத்தனூரில் உள்ள ஓர் இந்திய தொடருந்து நிலையமாகும். இது தெற்கு ரயில்வே மண்டலத்தின் சேலம் தொடருந்து கோட்டத்தின் கீழ் வருகிறது மற்றும் இந்திய இரயில் நிலைய வகைப்பாட்டு முறையின் கீழ் என். எஸ். ஜி-5 என வகைப்படுத்தப்பட்டுள்ளது.  

## வரலாறு
மேற்குக் கடற்கரையை இந்தியாவின் பிற பகுதிகளுடன் இணைக்கும் போத்தனூர்-சென்னை பாதையின் ஒரு பகுதியாக 1862 ஆம் ஆண்டில் போத்தனூரில் ரயில் நிலையம் திறக்கப்பட்டதன் மூலம் கோயம்புத்தூரில் ரயில் சேவை தொடங்கியது. இது இன்றைய தமிழ்நாட்டின் எல்லைக்குள் செயல்படும் மூன்றாவது ரயில் நிலையமாகும்.போத்தனூரை மேட்டுப்பாளையத்துடன் இணைக்கும் கிளை வழித்தடம் 1873 பிப்ரவரியில் செயல்படத் தொடங்கியது. 1956 வரை, கோயம்புத்தூர் ரயில்வே பிரிவு போத்தனூரை தலைமையகமாக கொண்டு செயல்பட்டு வந்தது, தலைமையகம் ஓலவக்கோட்டுக்கு மாற்றப்பட்டது, பின்பு இது பாலக்காடு தொடருந்து கோட்டமாக மாறியது. இந்த நிலையம் 2006 ஆம் ஆண்டில் புதிதாக உருவாக்கப்பட்ட சேலம் தொடருந்து கோட்டத்தின் ஒரு பகுதியாக மாறியது. 2023 ஆம் ஆண்டு நிலவரப்படி, இது என். எஸ். ஜி-5 நிலையமாக வகைப்படுத்தப்பட்டுள்ளது (வருடாந்திர வருவாய் 10 முதல் 100 மில்லியன் ரூபாய் மற்றும் 1 முதல் 2 மில்லியன் பயணிகள் கையாளப்படுகிறார்கள்.&nbsp;&nbsp;  

## தொடருந்து பாதைகள்
இந்த நிலையத்தில் ஐந்து நடைமேடைகள் உள்ளன. இந்த நிலையம் ஜோலார்பேட்டை-ஷோரனூர் பாதை மற்றும் கோயம்புத்தூர்-பொள்ளாச்சி பாதை மற்றும் கோவை-மேட்டுப்பாளையம் பாதை ஆகியவற்றின் சந்திப்பாக செயல்படுகிறது.  

## சேவைகள்
இந்த நிலையம் நீண்ட தூர ரயில்கள் மற்றும் உள்ளூர் ரயில்களை கையாளுகிறது. கோயம்புத்தூர்-பொள்ளாச்சி வழித்தடத்தின் பாதை மாற்றம் முடிந்த பிறகு, இந்த நிலையம் கோயம்புத்தூர் சந்திப்பு துணை ரயில் நிலையமாக செயல்படுகிறது.  

## திட்டங்கள் மற்றும் மேம்பாடு
இந்திய இரயில்வேயின் அமிர்த பாரத் நிலையத் திட்டத்தின் கீழ் மேம்படுத்தப்படுவதற்கு தமிழ்நாட்டிலுள்ள 532 தொடருந்து நிலையங்களில் தேர்ந்தெடுக்கப்பட்ட 77 நிலையங்களில் இதுவும் ஒன்றாகும். அம்ரித் பாரத் திட்டத்தின் கீழ் தமிழ்நாட்டிற்கென 4100கோடி நிதி ஒதுக்கீடு செய்யப்பட்டுள்ளது. மத்திய அரசின் உள்கட்டமைப்புக்கான பிரதமர் கதி சக்தி அமைப்பின் கீழ் இத்திட்டம் செயற்படுத்தப்படுகிறது.  

அமிர்த பாரத் திட்டத்தின் கீழ் சேலம் கோட்டத்தில் 15 நிலையங்கள் தேர்ந்தெடுக்கப்பட்டன, போத்தனூர் சந்திப்பு தொடருந்து நிலையத்தை புதுப்பிக்கும் பணிக்கு 24 கோடி ரூபாய் ஒதுக்கப்பட்டுள்ளது.
# அம்பாசமுத்திரம் தொடருந்து நிலையம்



அம்பாசமுத்திரம் தொடருந்து நிலையம் (**அம்பாசமுத்திரம் ரயில் நிலையம்**) என்பது தெற்கு ரயில்வே மண்டலத்தின் மதுரை தொடருந்து கோட்டத்திலுள்ள என். எஸ். ஜி-5 வகை இந்திய ரயில் நிலையமாகும். இங்கு தானியங்கி மூலம் டிக்கெட் விற்பனை செய்யும் கருவி உள்ளது . இந்த ரயில் நிலையம் கிழக்கு ஆம்பூர் மற்றும் கல்லிடைக்குறிச்சி இடையே உள்ளது.  

## திட்டங்கள் மற்றும் வளர்ச்சி
இந்திய ரயில்வேயின் அமிர்த பாரத் நிலையத் திட்டத்தின் கீழ் மேம்படுத்தப்பட வேண்டிய தமிழ்நாட்டின் 73 நிலையங்களில் இதுவும் ஒன்றாகும். இந்திய இரயில்வேயின் அமிர்த பாரத் நிலையத் திட்டத்தின் கீழ் மேம்படுத்தப்படுவதற்கு தமிழ்நாட்டிலுள்ள 532 தொடருந்து நிலையங்களில் தேர்ந்தெடுக்கப்பட்ட 77 நிலையங்களில் இதுவும் ஒன்றாகும். அம்ரித் பாரத் திட்டத்தின் கீழ் தமிழ்நாட்டிற்கென 4100கோடி நிதி ஒதுக்கீடு செய்யப்பட்டுள்ளது. மத்திய அரசின் உள்கட்டமைப்புக்கான பிரதமர் கதி சக்தி அமைப்பின் கீழ் இத்திட்டம் செயற்படுத்தப்படுகிறது.  

அமிர்த பாரத் திட்டத்தின் கீழ் மதுரை தொடருந்து கோட்டத்தில் அம்பாசமுத்திரம் தொடருந்து நிலையத்தை புதுப்பிக்கும் பணிக்கு 10.81 கோடி ரூபாய் ஒதுக்கப்பட்டுள்ளது.
# டீப்சீக்



**டீப்சீக்** (சீன மொழி: 深度求索; பின்யின்: 深shēn度dù求qiú索suǒ), ) என்பது காங்சூவைத் தளமாகக் கொண்ட ஒரு சீன செயற்கை நுண்ணறிவு (AI) நிறுவனம் ஆகும். இது சீன ஹெட்ஜ் நிதியான *ஹை-ஃப்ளையர்* மூலம் நிறுவப்பட்டு ஆதரிக்கப்படுகிறது. இதன் தலைமை நிர்வாக அதிகாரி லியான் வென்ஃபெங் ஆவார்.  

இது நிறுவனத்தின் பெயரில் திறந்த மூல மாதிரிகளை வெளியிட்டுள்ளது. இந்த நிறுவனம், கணிதம், குறியீட்டில் கவனம் செலுத்துகிறது.  

## பின்னணி
ஹை-ஃப்ளையர், 2007-2008 நிதி நெருக்கடியின் போது மாணவர்களாக வர்த்தகம் செய்யத் தொடங்கிய ஜெஜியாங் பல்கலைக்கழகத்தைச் சேர்ந்த மூன்று பொறியாளர்களால் 2015 - ஆம் ஆண்டில் உருவாக்கப்பட்டது. வர்த்தகம் செய்ய இந்த நிறுவனம் இயந்திர கற்றலைப் பயன்படுத்தியது. 2019 ஆம் ஆண்டில், இது *ஹை-ஃப்ளையர்* செயற்கை நுண்ணறிவினை நிறுவியது, இது செயற்கை நுண்ணறிவுப் படித்தீர்வுகளுக்காகவும், அதன் அடிப்படை பயன்பாடுகள் பற்றிய ஆராய்ச்சிக்காகவும் அர்ப்பணிக்கப்பட்டது. 2021- ஆம் ஆண்டில், இதன் அனைத்து உத்திகளும் செயற்கை நுண்ணறிவுத் திறனைப் பயன்படுத்துகின்றன, இது *ரினைசன்ஸ் டெக்னாலஜியுடன்* ஒப்பிடப்படுகிறது.  

ஏப்ரல் 2023 இல், செயற்கைப் பொது நுண்ணறிவை ஆராய்ச்சி செய்ய ஒரு புதிய சுயாதீன அமைப்பை உருவாக்குவதாக அறிவித்தது. இருப்பினும் நிதி வணிகத்திலிருந்து தொடர்பற்றதாக இருக்கும் என்றும் அறிவித்தது. மே 2023 இல், நிறுவனம் டீப்சீக் என தொடங்கப்பட்டது. டீப்சீக்கின் வளர்ச்சிக்கு *ஹை-ஃப்ளையர்* மூலம் நிதியளிக்கப்படுகிறது.  

## வெளியீட்டு வரலாறு
நவம்பர் 2, 2023-இல், டீப்சீக் அதன் முதல் மாதிரியான டீப்சீக் குறியீடாக்கியினை வெளியிட்டது. இது திறமூலமானதாகவும் வணிக பயன்பாட்டிற்கு இலவசமாகப் பயன்படுத்திக்கொள்ளும் வகையிலும் உள்ளது.  

29 நவம்பர் 2023 இல், டீப்சீக்67B அளவுருக்கள் வரை அளவிடப்பட்ட பெரிய மொழி மாதிரியை இந்த நிறுவனம் அறிமுகப்படுத்தியது. இது GPT-4 இன் செயல்திறனுடன் வெளியீட்டு நேரத்தில் கிடைக்கும் மற்ற மொழிமாதிகளுடன் போட்டியிடும் வகையில் உருவாக்கப்பட்டது. இருப்பினும் இது கணக்கீட்டு திறன் மற்றும் அளவிடுதல் ஆகியவற்றில் சவால்களை எதிர்கொண்டது. டீப்சீக் சேட் என்ற அரட்டைச் செயலியும் வெளியிடப்பட்டது.  

## டீப்சீக்கின் எழுச்சி
சனவரி 2025ல் சீனாவின் டீப்சீக் நிறுவனம் மலிவு விலையில் வழங்கும், செயற்கை நுண்ணறிவு செயலி பிற நிறுவனங்களின் செயலிகளை பின்னுக்குத் தள்ளி முன்னிலை வகிக்கிறது. இதனால் செயற்கை நுண்ணறிவு செயலிகள் வழங்கும் என்விடியா, மைக்ரோசாப்ட் மற்றும் *மெட்டா*ஆகிய பெருநிறுவனங்களின் பங்குகள் சந்தையில் வீழ்ச்சி கண்டது. 27 சனவரி 2025 அன்று மட்டும் அமெரிக்கப் பங்குச் சந்தையில் என்விடியா நிறுவனம் 6,00 பில்லியன் அமெரிக்க டாலரை இழந்தது.  

## இதனையும் காண்க
- லியான் வென்ஃபெங்
# பீட்டா தலைமுறை

**பீட்டா தலைமுறை** (*Generation Beta*) (சுருக்கமாக:**ஜென் பீட்டா** ( **Gen Beta**) என்பது பரிந்துரைகக்ப்பட்ட  
மக்கள் தொகையியலின் ஒரு தலைமுறையினர் ஆவார். ஒரு தலைமுறை என்பது 15 முதல் 20 ஆண்டுகள் கொண்டிருக்கும்.  

01 சனவரி 2025 முதல் 31 டிசம்பர் 2039 வரை பிறப்பவர்களை பீட்டா தலைமுறையினர் என்று அழைக்கப்படுவர். பீட்டா தலைமுறையினர் பெரும்பாலும் (1980-1995களில் பிறந்தவர்கள்) ஒய் தலைமுறையினருக்கும் மற்றும் (1990களின் பிற்பகுதி முதல் 2010களின் துவக்கத்தில் பிறந்தவர்கள்) **Z தலைமுறையினருக்கும்** (Gen Z). பிறந்தவர்களாக இருப்பர்.  
அடுத்த பத்தாண்டுகளில் உலகின் மக்கள்தொகையில் 16% பேர் பீட்டா தலைமுறையினராக இருப்பர். இத்தலைமுறையினரில் பலர் 22ஆம் நூற்றாண்டிலும் வாழ்வார்கள்.  

சமூக ஆய்வுக்காகவும், தலைமுறை மாற்றம் பற்றிய கருத்துகளுக்காகவும் தலைசிறந்த எதிர்காலவாதியான (Futurist) ஆஸ்திரேலியா அறிஞர் *மார்க் மெக்கிரிண்டில்* என்பவர் பீட்டா தலைமுறை எனும் சொல்லை முதன்முதலில் அறிமுகப்படுத்தியவர் ஆவார்.  
## பீட்டா தலைமுறையினரின் குணநலன்கள்
பீட்டா தலைமுறையினர் தகவல் தொழில்நுட்பத்துறையில் செயற்கை நுண்ணறிவு வசதியை முழுமையாகப் பயன்படுத்தப் போகும் தலைமுறையினர் ஆவார். பீட்டா தலைமுறையினர் தமக்கு முந்தைய ஆல்பா தலைமுறையினருக்கு சவால் விடும் அளவிற்கு செயற்கை நுண்ணறிவு, மெய்நிகர் உண்மை (விர்ச்சுவல் ரியாலிட்டி), மெட்டா வெர்ஸ் போன்ற திறன்மிகு தொழில்நுடபங்களில் உச்சபட்ச வளர்ச்சியை காண்பார்கள். இத்தலைமுறையினரின் பள்ளி, கல்லூரி மற்றும் அலுவலக வாழ்க்கை முற்றிலும் செயற்கை நுண்ணறிவு கொண்டதாக இருக்கும் என அறிஞர் மார்க் மெக்கிரிண்டில்.கூறுகிறார்.  

பீட்டா தலைமுறையினரின் விரல் நுனியில் எல்லாம் இருந்தும், காலநிலை மாற்றம், நகரமயமாக்கல் மற்றும் மக்கள்தொகைப்பெருக்கம் போன்றவற்றால் பாதிக்கப்படுவார்கள்.  

ஆர்வம் மற்றும் உள்ளடக்கிய தன்மை கொண்ட இத்தலைமுறையினரின் தனியுரிமை (பிரைவசி) என்பது பெரும் பிரச்சனையாக இருக்கும். இதனால் நிம்மதி இழந்து மனநல ஆலோசனை தேடுவது அதிகரிக்கும்.  

சுற்றுச்சூழல் பற்றிய பொறுப்புணர்வில், தங்களின் முந்தைய தலைமுறையினரான ஜென் Z மற்றும் ஜென் ஆல்பா தலைமுறையினரை விட பன்மடங்கு பொறுப்புணர்வுடன் இருப்பர்.  
## இதனையும் காண்க
- தலைமுறை
- பேபி பூமர்கள் - (1946-1964)
- எக்ஸ் தலைமுறை - (பிறப்பு 1965- 1979)
- தலைமுறை ஒய் -(1980-1994)
- இசட் தலைமுறை - (1995-2009)
- ஆல்பா தலைமுறை - (2010-2024)
- பீட்டா தலைமுறை - (2025-2039)
# ஆல்பா தலைமுறை

**ஆல்பா தலைமுறை** (*Generation Alpha*), மக்கள் தொகையியலில் தலைமுறையை வகுப்பதில் ஒரு பிரிவினர். இத்தலைமுறையினர் Z தலைமுறையினருக்கு பிந்தியும், பீட்டா தலைமுறையினருக்கு முந்தியும் பிறந்தவர்கள்.அதாவது 2010ஆம் ஆண்டிற்கும் 2024ஆம் ஆண்டிற்கும் இடையில் பிறந்தவர்களை ஆல்பா தலைமுறையினர் என ஆஸ்திரேலியாவைச் சேர்ந்த எதிர்காலவாதியான அறிஞர் *மார்க் மெக்கிரிண்டில்* குறிப்பர்.  

தற்போது நவீனத் தொழில்நுட்ப வளர்ச்சியின் வேகத்துக்கு ஈடுகொடுக்கும் இளம் ஆல்பா தலைமுறையினர் கணினிப் பொறியியல் மற்றும் தகவல் தொழில்நுட்பத் துறையில் . செயற்கை நுண்ணறிவு, தோற்ற மெய்ம்மை, *வாய்ஸ் அசிஸ்டென்*ட் (Virtual assistant) மற்றும் திறன்பேசியை கையாள்வதில் சிறந்து விளங்குவார்கள்.  
## இதனையும் காண்க
- தலைமுறை
- பேபி பூமர்கள் - (1946-1964)
- எக்ஸ் தலைமுறை - (பிறப்பு 1965- 1979)
- தலைமுறை ஒய் -(1980-1994)
- இசட் தலைமுறை - (1995-2009)
- ஆல்பா தலைமுறை - (2010-2024)
- பீட்டா தலைமுறை - (2025-2039)
# சா முகமது



**சா முகமது** (*Shah Mohammad*) மகாராஜா ரஞ்சித் சிங்கின் (1780-1839) ஆட்சியின் போது வாழ்ந்த ஒரு பஞ்சாபிக் கவிஞர் ஆவார், மேலும் இவரால் 1846-ஆம் ஆண்டில் போரைக் குறித்த புத்தகமான ஜங்னாமாவிற்காக இவர் நன்கு அறியப்பட்டவர் ஆவார். இந்தப் புத்தகம் முதல் ஆங்கிலோ-சீக்கியப் போரை (1845-1846) சித்தரிக்கிறது.  

மகாராஜா ரஞ்சித் சிங்கின் இராணுவத்தில் பணிபுரிந்த இவரது உறவினர்களில் பல நேரில் பார்த்த சாட்சிகளிடமிருந்து பெறப்பட்ட விவரங்களின் அடிப்படையில் ஷா முகமது தனது புத்தகத்திற்கான தகவல்கைச் சேகரித்ததாக வரலாற்றாசிரியர்களால் பரவலாக நம்பப்படுகிறது. பஞ்சாபியர்களுக்கும் ஆங்கிலேயர்களுக்கும் இடையிலான போரின் முழுமையான காட்சிகளை இவரால் ஒன்றிணைக்க முடிந்துள்ளது. பஞ்சாபில் சீக்கிய ஆட்சி வீழ்ச்சியடைவதற்கான காரணங்களை ஷா முகமதுவின் புத்தகம் விளக்குகிறது.
# அப்பநாயக்கன்பாளையம்



**அப்பநாயக்கன்பாளையம்** என்பது இந்தியா தமிழ்நாடு மாநிலத்தின் கோயம்புத்தூர் மாவட்டத்திலுள்ள ஒரு புறநகர்ப் பகுதியாகும்.  
## அமைவிடம்
கடல் மட்டத்திலிருந்து சுமார் 491.61 மீ. உயரத்தில், என்ற புவியியல் ஆள்கூறுகள் கொண்டு கோயம்புத்தூர் மாநகராட்சியில் அப்பநாயக்கன்பாளையம் அமையப் பெற்றுள்ளது.  

## சமயம்
### இந்துக் கோயில்
மாரியம்மன் கோயில் என்ற இந்துக் கோயில் ஒன்று அப்பநாயக்கன்பாளையம் பகுதியில் கட்டப்பட்டுள்ளது. இக்கோயிலானது, தமிழ்நாடு அரசின் இந்து சமய அறநிலையத் துறை கட்டுப்பாட்டின் பராமரிப்பில் இயங்குகிறது.  
## அரசியல்
அப்பநாயக்கன்பாளையம் பகுதியானது, கவுண்டம்பாளையம் (சட்டமன்றத் தொகுதி) வரம்புக்கு உட்பட்டதாகும். மேலும் இப்பகுதி, கோயம்புத்தூர் மக்களவைத் தொகுதி சார்ந்தது.
# இசட் தலைமுறை

**இசட் தலைமுறை** (*Generation Z*), மனித தலைமுறைகளை பிரித்து வகுப்பதில் இது ஒரு முறையாகும்.1995ஆம் ஆண்டிற்கும் 2009ஆம் ஆண்டிற்கும் இடைப்பட்ட காலத்தில் பிறந்தவர்களை "இசட்" தலைமுறையினர் என வகைப்படுத்தியுள்ளனர்.இத்தலைமுறைக்கு முன்னர் பிறந்தவர்களை ஒய் தலைமுறையினர் என்றும், இத்தலைமுறைக்கு பின் பிறந்தவர்களை ஆல்பா தலைமுறையினர் என்றும் அழைப்பர்.  

## இசட் தலைமுறையினரின் பண்புகள்
இத்தலைமுறையினரில் பெரும்பான்மையோர் மடிக்கணினி, கணினி, டேப்லெட், திறன்பேசி போன்றவைகளை அதிகமாக கையாள்வார்கள். சமூக ஊடகங்களில் நாட்டமுள்ளவர்கள். இணையம் வழியே சமூகச் சிந்தனையையும், இயற்கை குறித்த அறிவையும் வளர்த்து வைத்திருப்பார்கள். விழிப்புணர்வோடு செயல்படுபவர்கள். இத்தலைமுறையினரில் பலர் வாக்கு செலுத்தும் வயதை எட்டிப் பிடிக்காவிட்டாலும் அரசியல் பற்றிய தெளிவோடு இருப்பார்கள்.  
## ஆட்சிக் கவிழ்ப்புகள்
## இதனையும் காண்க
- தலைமுறை
- பேபி பூமர்கள் - (1946-1964)
- எக்ஸ் தலைமுறை - (பிறப்பு 1965- 1979)
- தலைமுறை ஒய் -(1980-1994)
- இசட் தலைமுறை - (1995-2009)
- ஆல்பா தலைமுறை - (2010-2024)
- பீட்டா தலைமுறை - (2025-2039)
# குலுக்கல்லூர்



**குலுக்கல்லூர்** (*Kulukkallur*) என்பது இந்தியாவின், கேரளத்தின் பாலக்காடு மாவட்டம் பட்டணம் வட்டத்தில், சிற்றூரும் கிராம ஊராட்சியுமாகும்.  

## மக்கள் வகைப்பாடு
2011 இந்திய மக்கள் தொகைக் கணக்கெடுப்பின் படி, குலுக்கல்லூர் ஊரின் மொத்த மக்கள் தொகை 27,971 ஆகும். இதில் ஆண்களின் எண்ணிக்கை 13,174 என்றும், பெண்களின் எண்ணிக்கை 14,797 என்றும் உள்ளது. இந்த ஊர் மக்கள் தொகையில் ஆறு வயதுக்கு உட்பட்ட சிறார்களின் எண்ணிக்கை 3658 ஆகும். இது ஊரின் மொத்த மகள் தொகையில் 13.08% ஆக உள்ளது. 2001 மக்கள் தொகைக் கணக்கெடுப்பில் ஊரின் மொத்த மக்கள் தொகை 26 ஆயிரமாக இருந்த நிலையில், 2011 ஆண்டு கணக்கெடுப்பில் மக்கள் தொகை 8.3% உயர்ந்துள்ளது.
# எக்ஸ் தலைமுறை

**எக்ஸ் தலைமுறை** (*Generation X*) என்பது 1965ஆம் ஆண்டிற்கும், 1979ஆம் ஆண்டிற்கும் இடைப்பட்ட காலத்தில் பிறந்தவர்களைக் குறிக்கும்.  
இத்தலைமுறையினருக்கு முன்னர் பிறந்தவர்களை பேபி பூமர்கள் என்றும், பின்னர் பிறந்தவர்களை தலைமுறை ஒய் என்றும் அழைப்பர்.  
## எக்ஸ் தலைமுறையினரின் பொதுவான பண்புகள்
எக்ஸ் தலைமுறையினரை *சோம்பேறித் தலைமுறை* மற்றும் *ஹெலிகாப்டர் பெற்றோர் என அழைக்கப்படுகிறார்கள். பொருளாதார நிலையற்ற தன்மை, பெரும் பண்பாட்டு மாற்றங்கள் மற்றும் கணினி போன்ற தொழில்நுட்ப வளர்ச்சியைப் பார்த்தவர்கள், டிஜிட்டல் மற்றும் அனலாக் யுகங்களுக்கு பாலமாக செயல்பட்டவர்கள். எய்ட்ஸ் போன்ற கொடிய நோய்களைக் கண்டு அதிர்ச்சியான தலைமுறையினர். இசைக் காணொளிகளின் பொற்காலத்தில் வாழ்ந்தவர்கள். இவர்களிடமிருந்து தன்பாலின ஈர்ப்பாளர்களுக்கான உணர்வை மதிக்கும் (LGBTQ+) உரிமைக்குரல் ஒலித்தது. மேலும் தங்கள் குழந்தைகள் என்ன சாப்பிட வேண்டும் என்று தீர்மானிப்பதில் ஆரம்பித்து, அவர்களின் வாழ்க்கைத் துணையை முடிவெடுப்பவது வரை செயல்படுவார்கள். இதனால் இத்தலைமுறை பெற்றோர்களை *ஹெலிகாப்டர் பெற்றோர்'' என அழைக்கிறார்கள்.  

## இதனையும் காண்க
- தலைமுறை
- பேபி பூமர்கள் - (1946-1964)
- எக்ஸ் தலைமுறை - (பிறப்பு 1965- 1979)
- தலைமுறை ஒய் -(1980-1994)
- இசட் தலைமுறை - (1995-2009)
- ஆல்பா தலைமுறை - (2010-2024)
- பீட்டா தலைமுறை - (2025-2039)
# நிசாமுதீன் அகமது



**குவாஜா நிஜாம்-உத்-தின் அகமது பக்சி** (*Nizamuddin Ahmad*) (**நிஜாம் அட்-தின் அகமது** மற்றும் நிஜாம் அல்-தின் அகமது என்றும் உச்சரிக்கப்படுகிறது) (பிறப்பு 1551, இறப்பு 1621/1030 AH) இடைக்கால இந்தியாவின் பிற்பகுதியைக் குறித்த ஒரு இசுலாமிய வரலாற்றாசிரியர் ஆவார். இவர் முகமது முகிம்-இ-ஹராவியின் மகன் ஆவார். இவர் அக்பரின் மீர் பக்சி ஆவார். இவரது படைப்பான *தபாகத்-இ-அக்பரி*, கஷ்னவிடுகள் (986-7) காலம் முதல் அக்பரின் ஆட்சியின் 38 வது ஆண்டு (1593-4/1002 AH). வரை உள்ள காலத்தை உள்ளடக்கிய பொது வரலாறு குறித்த விரிவான படைப்பாகும். ஆசிரியர் தனது படைப்புகளில் இருபத்தி ஒன்பது அதிகாரிகளை மேற்கோள் காட்டினார், அவற்றில் சில இப்போது நம்மிடம் இல்லாமல் போய்விட்டன.
# மேற்கு வங்க மாநிலப் பல்கலைக்கழகம்



**மேற்கு வங்க மாநில பல்கலைக்கழகம்** (ஆங்கிலம் : *West Bengal State University*) என்பது இந்தியாவின் மேற்கு வங்காளத்தில் உள்ள வடக்கு 24 பரகானாவில் உள்ள பெருனன்புகுரியாவில் அமைந்துள்ள ஒரு பொதுத்துறை பல்கலைக்கழகமாகும். மேலும் இது 2007 ஆம் ஆண்டின் மேற்கு வங்க மாநில சட்டமன்றத்தின் ஓர் அரசாணை மூலம் மேற்கு வங்க அரசால் பிப்ரவரி 25, 2008 இல் இப்பல்கலைக்கழகம் நிறுவப்பட்டுள்ளது.  

## வளாகம் மற்றும் இருப்பிடம்

மேற்கு வங்க மாநில பல்கலைக்கழகத்தின் வளாகங்களின் மொத்த பரப்பளவு இப்பல்கலைக்கழகம் மிகவும் அமைதியான பெருனன்புகுரியா என்ற தொலைதூர சிற்றூரில் அமைந்துள்ளது. இது வடக்கு 24 பர்கானாசு மாவட்டத் தலைமையகமான பராசத் நகரத்திலிருந்து 7 கிலோமீட்டர் தொலைவில் அமைந்துள்ளது.  

## குறிப்பிடத்தக்க முன்னாள் மாணவர்கள்
- ராச் சக்ரவர்த்தி - திரைப்படத்தயாரிப்பாளர்.
- பார்தா பௌமிக் - நாடகக் கலைஞர்.
- ரூபெல் தாசு - நடிகர்

## படிமக்காட்சியகம்
# ஆத்தூர், செங்கல்பட்டு



**ஆத்தூர்** என்பது இந்தியா தமிழ்நாடு மாநிலத்தின் செங்கல்பட்டு மாவட்டத்திலுள்ள ஒரு புறநகர்ப் பகுதியாகும்.  
## அமைவிடம்
கடல் மட்டத்திலிருந்து சுமார் 55.02 மீ. உயரத்தில், என்ற புவியியல் ஆள்கூறுகள் கொண்டு ஆத்தூர் அமையப் பெற்றுள்ளது.  

## மக்கள்தொகை பரம்பல்
2011 இந்திய மக்கள் தொகைக் கணக்கெடுப்பு அடிப்படையில், ஆத்தூர் ஊரின் மொத்த மக்கள்தொகை 11,981 பேர் ஆகும். இதில் 5,972 பேர் ஆண்கள் மற்றும் 6,009 பேர் பெண்கள் ஆவர்.  
## சமயம்
### இந்துக் கோயில்
கல்யாண வரதராஜ பெருமாள் கோயில் என்ற பெருமாள் கோயில் ஒன்று ஆத்தூர் பகுதியில் அமைந்துள்ளது. இக்கோயிலானது, தமிழ்நாடு அரசின் இந்து சமய அறநிலையத் துறை கட்டுப்பாட்டின் பராமரிப்பில் இயங்குகிறது.  
## அரசியல்
ஆத்தூர் பகுதியானது, செங்கல்பட்டு (சட்டமன்றத் தொகுதி) வரம்புக்கு உட்பட்டதாகும். மேலும் இப்பகுதி, காஞ்சிபுரம் மக்களவைத் தொகுதி சார்ந்தது.
# பொலோனியம் இருகுளோரைடு



**பொலோனியம் இருகுளோரைடு ** (*Polonium dichloride*) PoCl<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். பொலோனியமும் குளோரினும் சேர்ந்து இந்த உலோகப்போலி சேர்மம் உருவாகிறது. இது ஓர் அயன உப்பாகும். பொலோனியம் டைகுளோரைடு என்ற பெயராலும் அறியப்படுகிறது.  

## கட்டமைப்பு
பொலோனியம் இருகுளோரைடு P222, Pmm2 அல்லது Pmmm என்ற இடக்குழுவில் ஒரு நேர்ச்சாய்சதுர அலகு செல்லுடன் படிகமாக்கப்படுவதாகத் தெரிகிறது, இருப்பினும் இது ஒரு போலி-செல்லாகவும் இருக்கலாம். மாற்றாக, உண்மையான இடக்குழு ஒற்றைச் சாய்வு அல்லது முச்சாய்வு கொண்டதாக இருக்கலாம். ஒன்று அல்லது அதற்கு மேற்பட்ட செல் கோணங்கள் 90 பாகை அளவுக்கு அருகில் இருக்கும். இடக்குழுவை P222 எனக் கொண்டால், அந்த அமைப்பு Po இன் சிதைந்த கனசதுர ஒருங்கிணைப்பு {PoCl<sub>8</sub>} ஆகவும், Cl இன் சிதைந்த சதுர தள ஒருங்கிணைப்பு {ClPo<sub>4</sub>} ஆகவும் காட்டுகிறது.  

## தயாரிப்பு
பொலோனியம் உலோகத்தை ஆலசனேற்றம் செய்வதன் மூலமாகவோ அல்லது பொலோனியம் நாற்குளோரைடை (PoCl<sub>4</sub>) ஆலசன் நீக்கம் செய்வதன் மூலமாகவோ பொலோனியம் இருகுளோரைடைப் பெறலாம். 300 பாகை செல்சியசு வெப்பநிலையில் வெப்பச் சிதைவுக்கு உட்படுத்துவதன் மூலம் பொலோனியம் நாற்குளோரைடை ஆலசன் நீக்கம் செய்ய இயலும். கந்தக டை ஆக்சைடு மூலம் குளிர்ச்சியான, சற்று ஈரப்பதமான PoCl<sub>4</sub> சேர்மத்தை குறைத்தும் ஆலசன் நீக்கம் செய்யலாம். 150 °செல்சியசு வெப்பநிலையில் கார்பன் மோனாக்சைடு அல்லது ஐதரசன் சல்பைடு வாயுப் பாய்ச்சலில் PoCl<sub>4</sub> சேர்மத்தை வெப்பப்படுத்தியும் ஆலசன் நீக்கம் செய்யலாம்.  

## வினைகள்
பொலோனியம் இருகுளோரைடு நீர்த்த ஐதரோகுளோரிக் அமிலத்தில் கரைந்து இளஞ்சிவப்பு நிறக் கரைசலைத் தருகிறது. இது Po(IV) ஆக தன் ஆக்சிசனேற்றம் அடைகிறது. ஐதரசன் பெராக்சைடு அல்லது குளோரின் நீரால் பொலோனியம் இருகுளோரைடு விரைவாக ஆக்சிசனேற்றப்படுகிறது. இளஞ்சிவப்பு கரைசலில் பொட்டாசியம் ஐதராக்சைடைச் சேர்ப்பதால் அடர் பழுப்பு நிற வீழ்படிவு உருவாகிறது. இது நீரேற்றப்பட்ட PoO அல்லது Po(OH)<sub>2</sub> ஆக இருக்கலாம். இது Po(IV) ஆக விரைவாக ஆக்சிசனேற்றப்படுகிறது. நீர்த்த நைட்ரிக் அமிலத்துடன், PoCl<sub>2</sub> ஓர் அடர் சிவப்பு கரைசலை உருவாக்குகிறது, அதைத் தொடர்ந்து அறியப்படாத கலவையின் செதில்களாக வெள்ளை வீழ்படிவு ஏற்படுகிறது.
# நவல்பூர்



**நவல்பூர்** (*Navalpur*) என்பது இந்தியா தமிழ்நாடு மாநிலத்தின் இராணிப்பேட்டை மாவட்டத்திலுள்ள ஒரு புறநகர்ப் பகுதியாகும்.  

## அமைவிடம்
கடல் மட்டத்திலிருந்து சுமார் 187.83 மீ. உயரத்தில், என்ற புவியியல் ஆள்கூறுகள் கொண்டு நவல்பூர் அமையப் பெற்றுள்ளது.  

## கல்வி
மாவட்ட ஆசிரியர் கல்வி மற்றும் பயிற்சி நிறுவனம் என்ற அரசு சார்ந்த கல்வி நிறுவனத்தின் கிளை ஒன்று நவல்பூர் பகுதியில் அமைந்துள்ளது.  
## சமயம்
### இந்துக் கோயில்கள்
தேவி கருமாரியம்மன் கோயில் என்ற அம்மன் கோயில், தட்சிணாமூர்த்தி கோயில் என்ற சிவன் கோயில், இராமர் பஜனை கோயில் என்ற பெருமாள் கோயில்
# வைஜப்பூர் சட்டமன்றத் தொகுதி



**வைஜப்பூர் சட்டமன்றத் தொகுதி** (*Vaijapur Assembly constituency*) என்பது இந்தியாவில் மகாராட்டிர மாநிலம் அவுரங்காபாத் மாவட்டத்தில் அமைந்துள்ள மகாராட்டிர சட்டமன்ற ஆறு தொகுதிகளில் ஒன்றாகும்.  

இது கன்னட் சட்டமன்றத் தொகுதி, கங்காபூர், மகாராட்டிர சட்டமன்றத் தொகுதி, அவுரங்காபாத் கிழக்கு சட்டமன்றத் தொகுதி, ஔரங்காபாத் மத்திய சட்டமன்றத் தொகுதி, அவுரங்கபாத் மேற்கு சட்டமன்றத் தொகுதி ஆகிய ஐந்து சட்டமன்றத் தொகுதிகளுடன் அவுரங்கபாத் மக்களவைத் தொகுதியின் ஒரு பகுதியாகும்.  

## சட்டப்பேரவை உறுப்பினர்கள்
| 1962 | கிர்ஜாபாய் மச்சிந்திரநாத் | இந்திய தேசிய காங்கிரசு |
| --- | --- | --- |
| 1967 | வி. பி. பாட்டீல் |  |
| 1972 | சகுந்தலபாய் பாட்டீல் |  |
| 1978 | உத்தமராவ் பட்வாரி | ஜனதா கட்சி |
| 1980 | கோவிந்திராவ் ஆதிக் | இந்திய தேசிய காங்கிரசு |
| 1985 | இராமகிருட்ண பாபா பாட்டீல் | இந்திய தேசிய காங்கிரசு |
| 1990 |  |  |
| 1995 | கைலாசு ராம்ராவ் பாட்டீல் |  |
| 1999 | இரங்நாத் வாணி | சிவ சேனா |
| 2004 |  |  |
| 2009 |  |  |
| 2014 | பௌசாகேப் பாட்டீல் | தேசியவாத காங்கிரசு கட்சி |
| 2019 | இரமேசு பொர்னாரே | சிவ சேனா |
| 2024 | } |  |

## தேர்தல் முடிவுகள்
### 2024
# பாலி மொழி


**பாலி மொழி** அல்லது **பாலியம்** (ஆங்கிலம்: *Balinese Language*; இந்தோனேசியம்: *Bhāṣa Bali*; பாலியம்: ᬪᬵᬱᬩᬮᬶ) என்பது ஆஸ்திரோனீசிய மொழிகள் மொழிக் குடும்பத்தின், மலாய-பொலினீசிய மொழிகள்; மலாயோ-சும்பாவான் மொழிகள் *(Malayo-Sumbawan languages);* பாலி–சாசாக்–சும்பாவா எனும் 3 துணைக் குடும்பங்களைச் சார்ந்த ஒரு மொழியாகும்.  

பாலி, நுசா பெனிடா, மேற்கு லொம்போக், தெற்கு சுமாத்திரா, சுலாவெசி ஆகிய பகுதிகளில் வசிக்கும் மக்களால் பாலி மொழி பேசப்படுகிறது. பாலி மொழி பேசும் பெரும்பான்மை மக்கள் இந்தோனேசிய மொழியையும் பயன்படுத்துகின்றனர்.  

2000-ஆம் ஆண்டு தேசிய மக்கள் தொகை கணக்கெடுப்பில் பாலி மொழி பேசுபவர்களின் எண்ணிக்கை 3.3 மில்லியன் என அறியப்படுகிறது.  

## பொது
இருப்பினும், பாலி பண்பாட்டு நிறுவனம் 2011-ஆம் ஆண்டில் 1 மில்லியனுக்கும் குறைவானவர்கள், பாலி மொழியைத் தங்களின் அன்றாடப் பேச்சு வழக்கில் பயன்படுத்துவதாக மதிப்பிட்டுள்ளது. அதே வேளையில், குளோட்டோலாக் *(Glottolog)* என்பவரால் இந்த மொழி "ஆபத்தான நிலையில் இல்லை" என்றும் வகைப்படுத்தப்பட்டுள்ளது.  

## வகைப்பாடு
பாலி மொழி என்பது மலாய-பொலினீசிய *(Malayo-Polynesian languages)* குடும்பத்தைச் சேர்ந்த ஒரு ஆஸ்திரோனேசிய மொழியாகும் *(Austronesian languages).* இது பாலி–சசாக்–சும்பாவா துணைக்குழுவின் *(Bali–Sasak–Sumbawa languages)* ஒரு பகுதியாகும். [6] உள்நாட்டில், பாலி மொழி என்பது மேட்டு நில பாலி மொழி, தாழ்நில பாலி மொழி மற்றும் நுசா பெனிடா பாலி மொழி என மூன்று தனித்துவமான வகைகளைக் கொண்டுள்ளது.  

2000-ஆம் ஆண்டு மக்கள் தொகை கணக்கெடுப்பின்படி, இந்தோனேசியாவில் பாலி மொழி 3.3 மில்லியன் மக்களால் பேசப்படுகிறது; முக்கியமாக பாலி தீவு மற்றும் அதைச் சுற்றியுள்ள பகுதிகளில் அதிகமாகப் பேசப்படுகிறது  

## பயன்பாடு

2011-ஆம் ஆண்டில், பாலி பண்பாட்டு நிறுவனம் *(Bali Cultural Agency),* பாலி தீவில் தங்கள் அன்றாட வாழ்க்கையில் பாலி மொழியைப் பயன்படுத்துபவர்களின் எண்ணிக்கை 1 மில்லியனைத் தாண்டவில்லை என்று மதிப்பிட்டுள்ளது. ஏனெனில் நகர்ப் புறங்களில் வாழும் பாலி பெற்றோர், இந்தோனேசிய மொழி அல்லது ஆங்கில மொழியை மட்டுமே முதல் மொழியாகத் தங்களின் பிள்ளைகளுக்கு அறிமுகப் படுத்துகிறார்கள்.  

அதே வேளையில் இந்தோனேசிய நிறுவனங்கள்; மற்றும் பொது ஊடகங்களில், பாலி மொழி சார்ந்த அன்றாட உரையாடல்கள் மறைந்துவிட்டன. அந்த வகையில், பாலி மொழியின் எழுத்து வடிவத்திற்குப் பெரிய அளவில் அறிமுகம் கிடைக்கவில்லை; மற்றும் பாலி மக்களில் பெரும்பாலோர் பாலி மொழியை வாய்வழித் தொடர்புகளுக்காக மட்டுமே பயன்படுத்தி வருகின்றனர். அந்த வகையில் பாலி மொழியின் எழுத்து முறை பெரிதும் குறைந்துவிட்டது.  

### பாலி மொழியின் உயிரோட்டம்

பாலி மக்கள் பெரும்பாலும், பாலி மொழியைத் தங்கள் அன்றாட பேச்சு வழக்கில், இந்தோனேசிய மொழியுடன் கலக்கிறார்கள்.  

இருப்பினும், பாலி தீவுக்கு வெளியே உள்ள இட பெயர்வுப் பகுதிகளில், பாலி மொழி பரவலாகப் பயன்படுத்தப்படுகிறது; அதுவே பாலி மொழியின் உயிரோட்டத்திற்கு ஒரு முக்கியப் பங்கு வகிப்பதாகவும் நம்பப்படுகிறது.
# வேங்கைவாசல்



**வேங்கைவாசல்** என்பது இந்தியா தமிழ்நாடு மாநிலத்தின் செங்கல்பட்டு (இதற்கு முன்னர் காஞ்சிபுரம்) மாவட்டத்திலுள்ள ஒரு புறநகர்ப் பகுதியாகும்.  
## அமைவிடம்
கடல் மட்டத்திலிருந்து சுமார் 30.29 மீ. உயரத்தில், என்ற புவியியல் ஆள்கூறுகள் கொண்டு கோவிலம்பாக்கம் பகுதிக்கு அருகில் வேங்கைவாசல் அமையப் பெற்றுள்ளது.  

## மக்கள்தொகை பரம்பல்
2011 இந்திய மக்கள் தொகைக் கணக்கெடுப்பு அடிப்படையில், வேங்கைவாசல் ஊரின் மொத்த மக்கள்தொகை 13,671 பேர் ஆகும். இதில் 6,805 பேர் ஆண்கள் மற்றும் 6,866 பேர் பெண்கள் ஆவர்.  
## சமயம்
### இந்துக் கோயில்
கங்கையம்மன் கோயில் என்ற இந்துக் கோயில், வேங்கைவாசல் பகுதியில் அமைந்துள்ளது. இக்கோயிலானது, தமிழ்நாடு அரசின் இந்து சமய அறநிலையத் துறை கட்டுப்பாட்டின் பராமரிப்பில் இயங்குகிறது.  
## அரசியல்
வேங்கைவாசல் பகுதியானது, சோழிங்கநல்லூர் (சட்டமன்றத் தொகுதி) வரம்புக்கு உட்பட்டதாகும். மேலும் இப்பகுதி, தென் சென்னை மக்களவைத் தொகுதி சார்ந்தது.
# தேசிய நெடுஞ்சாலை 130அ (இந்தியா)


**தேசிய நெடுஞ்சாலை 130அ (இந்தியா)** (*National Highway 130A (India)*) பொதுவாக **தே. நெ. 130அ** எனக் குறிப்பிடப்படுகிறது. இது இந்திய தேசிய நெடுஞ்சாலை ஆகும். இது பாண்டி-முங்கேலி-பிலாசுப்பூர்-சீபத்-பதல்காவ் ஆகியவற்றை இணைக்கிறது. இது தேசிய நெடுஞ்சாலை 30-இன் ஒரு கிளைச்சாலையாகும். தே. நெ. 130அ இந்தியாவின் சத்தீசுகர் மாநிலத்தின் வழியாகச் செல்கிறது.  

## வழித்தடம்
பாண்டி, பண்டாரியா, முங்கேலி, பிலாஸ்பூர், சீபத், தனியா, பலோடா, பந்தோரா, குமியா, உர்கா, ஹஸ்தி, பைஸ்மா, நோன்பிரா, தரம்ஜயகர், பதல்காவ்  

## சந்திப்புகள்
: பாண்டிக்கு அருகில் முனையம்  
: பிலாசுபூர் அருகே  
: பிலாசுபூர் அருகே  
: பிலாசுபூர் அருகே  
: உர்கா அருகே  
: பதல்காவ் அருகே முனையம்
# தேசிய நெடுஞ்சாலை 333 (இந்தியா)



**தேசிய நெடுஞ்சாலை 333 (இந்தியா)***(National Highway 333 (India))* பொதுவாக **முங்கர் தியோகர்** என்று குறிப்பிடப்படுகிறது. இது இந்திய தேசிய நெடுஞ்சாலை ஆகும். தேசிய நெடுஞ்சாலை 333-ன் இந்தியாவின் பீகார், சார்க்கண்டு மாநிலங்கள் வழியாக செல்கிறது.  

## வழித்தடம்
; பீகார்  

- முங்கர்
- பரியார் பூர்
- கரக்பூர்
- லட்சுமிபூர்
- ஜமுய்
- சக்கை

; சார்க்கண்டு  

- தேவ்கர்

## சந்திப்புகள்
: பரியார் பூர் அருகே முனையம்  
: ஜமுய் அருகே  
: தேவ்கர் அருகே முனையம்
# தேசிய நெடுஞ்சாலை 333அ (இந்தியா)



**தேசிய நெடுஞ்சாலை 333அ (இந்தியா)** (*National Highway 333A (India)*), என்பது பொதுவாக தே. நெ. 333அ எனக் குறிப்பிடப்படுகிறது. இது இந்திய தேசிய நெடுஞ்சாலை ஆகும். தே. நெ. 333அ இந்தியாவின் பீகார், சார்க்கண்டு மாநிலங்கள் வழியாகச் செல்கிறது.  

## வழித்தடம்

; பீகார்  

பார்பிகா-சேக்புரா, சிக்கந்திரா, ஜமுய், ஜா-ஜா, பாங்கா-ஜார்க்கண்ட் எல்லை  

## சந்திப்புகள்
: பார்பிகா அருகே முனையம்  
: ஜமுய் அருகே  
: கோட்டா அருகே  
: பாகூர் அருகே முனையம்
# பாங் பானம்



**பாங்** (*Bhang*), இந்தியத் துணைக்கண்டத்தில் அதிகமாக விளையும் கஞ்சா செடிகளின் உலரவைக்கப்பட்ட இலைகள் மற்றும் மலர் மொட்டுகளிலிருந்து எடுக்கப்படும் பிசின்கள் மற்றும் எண்ணெய்களிலிருந்து பாங் தயாரிக்கப்பப்பட்டு, பால், நெய், சர்க்கரை மற்றும் லஸ்சியில் கலந்து உண்ணப்படுகிறது.இந்தியத்துணைக் கண்டத்தில் பாங் பானம் கிமு 1000 ஆண்டுகளுக்கு முன்னரே மக்களின் உணவு மற்றும் பானமாக பயன்பாட்டில் இருந்தது.  

வசந்த காலத்தில் வரும் மகா சிவராத்திரி, வைசாக்கி மற்றும் ஹோலி போன்ற பண்டிகைகளின் போது மக்களுக்கு பாங் பானம் பிரசாதமாக வழங்கப்படுகிறது.  

வட இந்தியாவில் குறிப்பாக வாரணாசி, மும்பை, ஜெய்சல்மேர் மற்றும் புஷ்கர், அரித்துவார் போன்ற நகரங்களில் பாங் பானம் குறிப்பிட்ட கடைகளில் மட்டும் லஸ்சி மற்றும் *தண்டை* எனும் பால்பொருட்களுடன் கலந்து விற்கப்படுகிறது. பாங் பானம் சிவபெருமானுக்கு உகந்தது..  

இந்துமதத்தின் நான்கு வேதங்களில் ஒன்றான அதர்வண வேதத்தில் ஐந்து புனிதமான தாவரங்களில் ஒன்றாக கஞ்சா செடி குறிப்பிட்டுள்ளது. கஞ்சா செடி மகிழ்ச்சியின் ஆதாரம் மற்றும் விடுதலை தரக்கூடியது எனக்கருதப்படுகிறது. தியானத்தின் போது மனதை ஒருமுகப்படுத்த நினைக்கும் சாமியார்கள் பீடியைப் போலவே கஞ்சாவை புகைபிடிப்பதற்கும் பயன்படுத்தப்படுகிறது.  

போதைப் பொருட்கள் மற்றும் மயக்க மருந்துகள் சட்டம் 1985-ன் படி, கஞ்சா செடியின் உற்பத்தி, விற்பனை மற்றும் அந்த செடியின் சில பாகங்களை உண்பதற்கு தடை செய்திருந்தாலும், அதன் இலைகளுக்கு விதிவிலக்கு அளிக்கப்பட்டுள்ளது. இராஜஸ்தான் மாநில அரசவே நேரடியாக பாங் மதுபானக் கடைகளை நடத்தி வருகிறது. வட இந்தியாவின் சில மாநிலங்களில் வெற்றிலைப் பாக்கு கடைகளில் பாங் பான விற்பனை சட்டப்பூர்வாக அனுமதிக்கப்படுகிறது.மேலும் கஞ்சா செடிகளின் காய்களிலிருந்து எடுக்கப்படும் பிசினை **சரஸ்** எனும் போதை மருந்து தயாரிக்கப்படுகிறது.  

## பாங் பானம் தயாரிக்கும் முறை
வில் பாங் பானம் செய்முறை]]  
இலைகளைக் கொண்டு செய்யப்படும் பால்பேடா]]  
வாரணாசியில் பாங் பானம் எல்லா நேரங்களிலும் தயாரிக்கப்படுகிறது. கஞ்சா செடியின் பூ மொட்டுகள் மற்றும் இலைகளை மிதமான சுடு நீரில் நனைத்து பின் நன்றாக அரைத்து, பால், நெய் மற்றும் மசாலாப் பொருட்களைச் சேர்த்து நன்கு கலப்பதன் மூலம் பாங் தயாரிக்கப்படுகிறது. காசி விஸ்வநாதர் கோயிலில் அதிகாலை நடக்கும் பிராத்தனையின் போது பக்தர்கள் சிவபெருமானுக்கு பாங் பானம் படைப்பர்.
# ஹெலிகாப்டர் பெற்றோர்

மூலம் கூறுவதையும், அச்சிறுமி கவலையுடன் தனது தோளில் உள்ள புத்தகப் பையை கையால் பிடிக்கும் காட்சி- கார்ட்டூன் ஆர்ப்பாட்டம் செய்யும் "ஹெலிகாப்டர் பெற்றோர்" என்ற சொல்லைக் கேலி செய்கிறது.]]  

**ஹெலிகாப்டர் பெற்றோர்** (*helicopter parent*) என்பது ஒரு குழந்தையின் அனுபவங்கள் மற்றும் பிரச்சனைகள் குறித்து, குறிப்பாக வீட்டிற்கு வெளியே மற்றும் கல்வி நிறுவனங்களில், அதிக கவனம் செலுத்தும் மற்றும் அதிக பயம் கொண்ட பெற்றோரைக் குறிக்கும் ஒரு சொல் ஆகும். ஹெலிகாப்டர் பெற்றோர்கள், ஹெலிகாப்டர்களைப் போலவே, தங்கள் குழந்தையின் வாழ்க்கையின் ஒவ்வொரு அம்சத்தையும் மேற்பார்வையிடுவதால், அவர்கள் ஹெலிகாப்டர் பெற்றோர் என அழைக்கப்படுகிறார்கள். ஒரு ஹெலிகாப்டர் பெற்றோர் தங்கள் குழந்தைகளின் வாழ்க்கையின் அனைத்து அம்சங்களிலும், சமூகத் தொடர்புகள் உட்பட, கண்டிப்பாக மேற்பார்வையிடுவதாகவும் அறியப்படுகிறது.
# இளங்கலை வேளாண்மை

**இளநிலை வேளாண்மை** (*Bachelor of Agriculture*) என்பது வேளாண் அறிவியல் துறை பற்றிய கல்விக்காக வழங்கப்படும் இளநிலைக் கல்விப் பட்டம் ஆகும்.  

இந்தப் பட்டம் பரவலாக விலங்கு அறிவியல், மண் அறிவியல், விவசாய வணிகம், வேளாண்மை, விவசாயத் தொழில்நுட்பம் உள்ளிட்ட விவசாயத்தின் பல்வேறு அம்சங்களைப் பற்றிய விரிவான ஆய்வை உள்ளடக்கியது. விவசாயக் கொள்கைகள் மற்றும் நடைமுறைகள், விவசாயத்தில் அறிவியல் மற்றும் தொழில்நுட்ப முன்னேற்றங்களைப் பயன்படுத்துவதைப் பற்றிய பரந்த புரிதலை மாணவர்களுக்கு ஏற்படுத்துவதனை முதன்மை நோக்கமாகக் கொண்டுள்ளது. இந்தப் பட்டம் பெற்ற பட்டதாரிகள் பெரும்பாலும் விவசாயம், விவசாய மேலாண்மை, ஆராய்ச்சி மற்றும் வேளாண் வணிகம் தொடர்பான தொழில்களைச் செய்கிறார்கள். இந்தப் படிப்பிற்கான காலம், நாடு, நிறுவனங்களின் அடிப்படையில் பரவலாக மூன்று முதல் நான்கு ஆண்டுகள் வரை இருக்கும்.  

### இந்தியா
இந்தியாவில் வேளாண்மையில் இளங்கலை அறிவியல் பட்டப்படிப்பு பொதுவாக 4 ஆண்டு படிப்பாகும். வேளாண்மை, வேளாண்மை உயிரித் தொழில்நுட்பம், வேளாண்மை நுண்ணுயிரியல், தோட்டக்கலை, தாவர நோயியல், பூச்சியியல், வேளாண் பொருளாதாரம், விரிவாக்கக் கல்வி, மரபியல் மற்றும் தாவர இனப்பெருக்கம், மண் அறிவியல், உணவு நுண்ணுயிரியல், வேளாண் நுண்ணுயிரியல், தோட்டக்கலை, தாவர நோயியல் போன்ற பாடத்திட்டங்களை உள்ளடக்கியுள்ளது.  

வேளாண்மையில் இளநிலை அறிவியல் பட்டப்படிப்பு இந்திய அரசால் 'தொழில்முறைப்' பட்டமாகக் கருதப்படுகிறது. வேளாண் அலுவலர் போன்ற அரசிதழ் பதிவு பெற்ற அலுவலர் பதவிக்கு, அடிப்படை கல்வித் தேவை இளநிலை வேளாண் அறிவியலாகும்.
# குமரம்புத்தூர்



**குமரம்புத்தூர்** (*Kumaramputhur*) என்பது இந்தியாவின், கேரளத்தின் பாலக்காடு மாவட்டத்தில் உள்ள ஒரு சிற்றூரும், ஊராட்சியுமாகும். பாலக்காடு - கோழிக்கோடு தேசிய நெடுஞ்சாலை குமரம்புத்தூர் வழியாக செல்கிறது.  

## மக்கள் வகைப்பாடு
2011 இந்திய மக்கள் தொகைக் கணக்கெடுப்பின் படி, குமரம்புத்தூர் ஊரின் மொத்த மக்கள் தொகை 15,346 ஆகும். இதில் ஆண்களின் எண்ணிக்கை 7,442 என்றும், பெண்களின் எண்ணிக்கை 7,904 என்றும் உள்ளது.
# இளங்கலை இதழியல்

**இளங்கலை இதழியல்** ( Bachelor of Journalism) பட்டம் என்பது மூன்று அல்லது நான்கு ஆண்டு இளங்கலைப் படிப்பில் இதழியல் துறை தொடர்பாக கல்வி பயின்ற மாணவர்களுக்கு வழங்கப்படும் பட்டம் ஆகும். அமெரிக்க ஐக்கிய நாடுகளில், இந்தப் பட்டத்திற்குப் பதிலாக இளங்கலைக் கலை, இதழியல், இளங்கலை இதழியல் மற்றும் வெகுஜனத் தொடர்பியல் அல்லது அறிவியல் இளங்கலை, இதழியல் ஆகிய பட்டங்கள் வழங்கப்படுகின்றன.இது பெரும்பாலும் வெகுஜனத் தொடர்புப் படிப்பின் ஒரு பகுதியாகவோ அல்லது அதனுடன் இணைந்ததாகவோ இருக்கும்.  

## ஆசியா

### சீனா

- சீனாவின் ரென்மின் பல்கலைக்கழகம்
- ஹாங்காங் பாப்டிஸ்ட் பல்கலைக்கழகம்
- ஹாங்காங் பல்கலைக்கழகம்
- ஹாங்காங்கின் சீனப் பல்கலைக்கழகம்
- ஹாங்காங் ஷூ யான் பல்கலைக்கழகம்
- சூ ஹை உயர்கல்வி கல்லூரி
- ஹாங் செங் மேலாண்மை கல்லூரி
- பீக்கிங் பல்கலைக்கழகம்

### இந்தியா
இந்தியாவில், இளங்கலை இதழியல் படிப்பு 3 ஆண்டுகளாகும். இந்தியாவில் இதழியல் படிப்பானது இளங்கலை இதழியல், இளங்கலை இதழியல் (மேதகைமை), இளங்கலை தகவல் தொடர்பு மற்றும் இதழியல் போன்ற பல்வேறு பெயர்களால் அறியப்படுகின்றன.  

- தில்லி இதழியல் பள்ளி
- மகான்லால் சதுர்வேதி தேசிய இதழியல் மற்றும் தகவல் தொடர்பு பல்கலைக்கழகம், போபால், இந்தியா
- தில்லி கலை மற்றும் வணிகவியல் கல்லூரி, தில்லி பல்கலைக்கழகம், இந்தியா
- மக்கள் செய்தித் தொடர்பியல் கல்வி நிறுவனம், தில்லி, இந்தியா
- கிறிஸ்ட் நகர் கல்லூரி, திருவனந்தபுரம், கேரளா
- சர்வதேச ஊடகம் மற்றும் தகவல் தொழில்நுட்ப மேலாண்மை நிறுவனம், (IIMMI)
- தேசிய மக்கள் செய்தித் தொடர்பியல் கல்வி நிறுவனம், புது தில்லி, இந்தியா